Chernogoriya poytaxti Podgoritsada kuchli portlash yuz berdi. Bu haqda RTCG xabar tarqatgan. Portlash shahardagi ibodatxonadan uncha uzoq bo‘lmagan yerda joylashgan ofisli binoda mahalliy vaqt bilan soat 3:00lar atrofida (Toshkent vaqti bilan soat 6:00da) yuz bergan. Hodisa oqibatida hech kim jabrlanmadi. Qo‘shni binolar zararlandi, bundan tashqari, bir necha avtomobilga ham zarar yetgan. Portlash shaharning barcha qismlarida eshitilgan. Politsiya voqeaga nima sabab bo‘lganini aniqlashtirmoqda.